Translate the text from Welsh to English.



 
**Strategaeth Amrywiaeth a Chynhwysiant ar gyfer Penodiadau Cyhoeddus**


Heddiw, rwy’n lansio Strategaeth Llywodraeth Cymru ar gyfer Amrywiaeth a Chynhwysiant ar gyfer Penodiadau Cyhoeddus. Cytunodd y Cabinet ar y Strategaeth ar 6 Ionawr, ac mae’n garreg filltir bwysig yn yr ymgyrch i wella amrywiaeth ymysg arweinwyr cyhoeddus yng Nghymru. Er i’r sefyllfa wella yn ystod y blynyddoedd diwethaf \- er enghraifft yn 2018\-19, menywod oedd 63\.5% o holl benodiadau ac ail\-benodiadau Gweinidogion yng Nghymru \- mae angen diwygio’r dull gweithredu er mwyn gwella amrywiaeth ymysg ein harweinwyr cyhoeddus ac yn enwedig, i benodi mwy o bobl dduon ac Asiaidd a phobl o leiafrifoedd ethnig, yn ogystal â phobl anabl.


Mae’r Strategaeth yn amlinellu’r achos dros wella amrywiaeth a chynhwysiant mewn penodiadau cyhoeddus, a’r bwriad yw adeiladu ar y gwaith da y mae’r Byrddau eisoes wedi ei wneud. Yn gyffredinol, mae **pum nod**, sef**:**


* gwella sut mae data (yn enwedig data amrywiaeth) yn cael eu casglu a’u dadansoddi;
* creu cyflenwad cadarn o aelodau Bwrdd posibl;
* sicrhau bod yr arferion recriwtio yn agored a thryloyw, ac o bosibl bod mathau newydd o brosesau asesu yn cael eu defnyddio ar gyfer penodiadau cyhoeddus;
* gwneud yn siŵr bod holl aelodau Bwrdd yn fedrus ac yn hyddysg ynghylch cydraddoldeb ac amrywiaeth, yn enwedig mewn perthynas â’u rôl;
* cryfhau arweinyddiaeth mewn perthynas â chynhwysiant ac amrywiaeth.


Er bod y Strategaeth hon yn canolbwyntio ar Fyrddau a reoleiddir, mae gobaith a bwriad y bydd yn annog cyrff nad ydynt yn cael eu rheoleiddio, ac eraill, i fabwysiadu arferion da. Nod y Strategaeth yw cynyddu nifer yr aelodau o grwpiau a warchodir sy’n gwasanaethu ar Fyrddau, ac mae hefyd yn hyrwyddo cynhwysiant gwirioneddol i bob un ohonynt, er mwyn iddynt allu cyfrannu’n llawn a defnyddio eu talentau unigryw. Rwy’n gobeithio y gallwn wella a chryfhau’r broses benderfynu drwy sicrhau amrywiaeth ar Fyrddau a fyddai’n gwneud cyfoeth o brofiadau bywyd go iawn yn rhan o’r broses honno. Mae’r Strategaeth ar gael ar wefan Llywodraeth Cymru: https://llyw.cymru/strategaeth\-amrywiaeth\-chynhwysiant\-ar\-gyfer\-penodiadau\-cyhoeddus







Translation:


 
**Diversity and Inclusion Strategy for Public Appointments**


Today I am launching the Welsh Government Diversity and Inclusion Strategy for Public Appointments. The strategy was agreed by Cabinet on 6 January, and represents a significant milestone for improving the diversity of our public leaders in Wales. Whilst progress has been made in recent years, for example in 2018–19, women made up 63\.5% of all Ministerial appointments and re\-appointments in Wales, a renewed approach is needed in order to improve the wider diversity of public leaders and particularly to widen appointments drawn from BAME groups and disabled people.


The strategy outlines the case for improving diversity and inclusion in public appointments and intends to build on the good work already undertaken by Boards. Broadly, there are **five goals:**


* To gather and analyse data (particularly diversity data) better;
* to build a robust public appointment pipeline;
* to ensure that we have open and robust and potentially new types of public appointment assessment processes;
* to ensure Board members are fully knowledgeable and aware of equality and diversity, particularly in relation to their role; and
* To strengthen leadership in relation to inclusion and diversity.


The strategy is focused on regulated Boards only, but with the hope, and intention, it will encourage non\-regulated bodies and others to adopt good practice. This strategy not only seeks to increase the numbers of protected groups on Boards, but also promotes the genuine inclusion of everyone who serves on Boards, to allow them to contribute fully using their unique talents. The presence of diversity on Boards will, I hope improve and strengthen decision making, and bring lived experiences to decision making.